קירה רדינסקי

קירה רדינסקי (נולדה ב־28 ביולי 1986) היא מדענית מחשב המתמחה בכריית מידע ובינה מלאכותית, מנהלת ויזמת היי־טק ישראלית. מדענית, פרופסור אורח בטכניון. חברת מליאת רשות ניירות ערך. לשעבר דירקטורית מדע נתונים ומדענית ראשית ב-eBay ישראל. רדינסקי נולדה בקייב, שבאוקראינה. הוריה נפרדו בטרם נולדה, והיא עלתה לישראל כשהייתה בת 4. גדלה בנשר עם אמה, דודתה וסבתה. האם, מתמטיקאית בהכשרתה, עבדה במספר עבודות במקביל כדי לפרנס את משפחתה. אביה של רדינסקי עלה בנפרד לישראל, חזר בתשובה ולא נמצא בקשר עימה. רדינסקי למדה בתיכון ע"ש יצחק רבין בנשר. בין השנים 2004–2007 שירתה ביחידה הטכנולוגית של חיל המודיעין כמתכנתת, וזכתה ב־2006 בפרס ביטחון ישראל כחלק מצוות תכנות ביחידתה. בעלת חגורה שחורה בקראטה. רדינסקי מתגוררת בזכרון יעקב, נשואה לשגיא דוידוביץ, יזם הייטק ומנכ"ל חברת SparkBeyond, שמפתחת מנוע חיפוש המתמקד בתגליות ובמדע. אם לשניים. בשנת 2002, בגיל 15, החלה רדינסקי ללמוד בטכניון במסגרת תוכנית המצוינים. את שלושת תאריה האקדמיים קיבלה מהפקולטה למדעי המחשב בטכניון. את התואר הראשון סיימה בשנת 2008, ולאחר מכן למדה לתואר שני ולדוקטורט במסלול ישיר תחת הנחייתו של פרופסור שאול מרקוביץ. בתואר השני עסקה בתחומים הקשורים ללמידה תלוית־זמן ולבינה מלאכותית. בשנת 2012, בגיל 26, הגישה את עבודת הדוקטורט שלה, בה תיארה מתודולוגיה לניבוי אירועים על סמך שכיחות שאילתות באינטרנט, וניתוח סמנטי של טקסטים מ־500 השנים האחרונות, ארכיוני חדשות מהניו יורק טיימס משנת 1851, ומאגרי מידע נוספים. משנת 2016 היא מכהנת כמדענית מבקרת בטכניון פרו בונו, ובמסגרת תפקידה עובדת מול בתי החולים ושותפה לבניית מודלים וחיפוש תבניות כדי לצפות מה ההסתברות שמטופל מסוים ילקה במחלה, ובמקביל לאפשר לקבל החלטה בבחירת התרופה ומינונה על פי ניתוח של מקרים דומים. באוגוסט 2018 פורסם כי רדינסקי יחד עם שחר הראל, סטודנט לתואר שני במדעי המחשב בטכניון, יצרו מערכת חכמה לפיתוח תרופות חדשות. המערכת עושה שימוש בבינה מלאכותית ולמידה עמוקה על מנת לקצר את השלב הראשון בפיתוח תרופה, הכולל סריקה של מספר עצום של מולקולות ואיתור אלו שיש בהן פוטנציאל רפואי. המערכת עושה שימוש בידע כימי ורפואי קיים על מנת להציע אפשרויות לתרופות חדשות. רדינסקי פרסמה מעל 50 מאמרים מדעיים [1]. היא שיתפה פעולה עם מעבדת מדעי המידע של יחידה 3060 בצה"ל. בין השנים 2009–2012 עבדה רדינסקי במחלקת המחקר במיקרוסופט. במהלך התמחות בת שלושה חודשים במטה מיקרוסופט ברדמונד פיתחה יחד עם אריק הורביץ, מנהל שותף בחטיבה, את "דברה" (Debra), מערכת Big Data המוצאת תבניות ושרשרות אירועים היסטוריים ועל סמך זה חוזה מגמות עתידיות. במסגרת המחקר רדינסקי הייתה שותפה ל־10 פטנטים רשומים, המחקר זכה לחשיפה גדולה ופרסום עולמי ואף נבחר בין כתבות הטכנולוגיה הטובות לשנת 2013. רדינסקי זכתה בפרסים ומלגות שונות והופיעה באירועים טכנולוגיים וכנסים רבים בעולם, כגון: ועידת TEDx, כנס וול סטריט ג'ורנל ועוד. רדינסקי גם הובילה במיקרוסופט פרויקטים בתחום החיזויים האנליטיים, כגון: שיפור התוצאות במנוע החיפוש "בינג" ומערכת מבוססת בינה מלאכותית שחוזה התקפות סייבר על ארגונים. במאי 2012 הקימה יחד עם ירון זכאי־אור את חברת ההזנק סיילס פרדיקט (SalesPredict). החברה פיתחה מערכת המבוססת על אלגוריתמי למידת מכונה ועיבוד שפה טבעית לחיזוי אנליטי אשר מספקת שירותים לאנשי מכירות וחברות, בעיקר מיון ומציאת לקוחות פוטנציאליים, באמצעות כריית מידע ממקורות שונים. היא כיהנה כמנהלת טכנולוגיות ראשית של חברת ההזנק, וכחברת דירקטוריון. ביולי 2016 רכשה חברת eBay את סיילס פרדיקט תמורת עשרות מיליוני דולרים. לאחר המכירה מונתה רדינסקי לדירקטורית מדע נתונים ומדענית ראשית ב־eBay ישראל. באוקטובר 2019 התמנתה ליו"ר וסמנכ"לית טכנולוגיה של חברת הסטארט־אפ דיאגנוסטיק רובוטיקס, שרדינסקי הייתה ממקימיה שנתיים קודם לכן בטכניון. החברה מפתחת מערכות בינה מלאכותית לאוטומציה וחיזוי בעולם הדיאגנוסטיקה הרפואית על מנת לסייע לרופאים ולמטפלים לקבל החלטות אבחוניות מהירות ומדויקות יותר. בשנת 2023 מונתה לדירקטורית בבנק אש ישראל. חברת מליאת הרשות לניירות ערך (מיוני 2017) חברת ועדת ההיגוי בפרויקט "מהנדסות העתיד" של התעשייה האווירית, ידיעות אחרונות ו־ynet, שמטרתו לעודד נשים ונערות לבחור בלימודי מקצועות מדעיים וטכנולוגיים, ובמקצועות הנדסה בפרט חברה במועצת המנהלים הטכנולוגית[דרושה הבהרה] של קופת חולים מכבי חברה במועצה הטכנולוגית של HSBC. מספר פרסים מטעם הטכניון: פרס הפרויקט המצטיין בפקולטה למדעי המחשב, פרס עוזר ההוראה המצטיין ופרס החדשנות הטכנולוגית (2007–2008) מלגה מטעם גוגל המיועדת לנשים בתחום של כריית מידע, ובנוסף זכתה בפרס אניטה בורג מטעם גוגל, המיועד ל־20 נשים מובילות במדעי המחשב (2009–2012) פרס מטעם יאהו בתחומים של אלגוריתמים, כריית מידע ואחזור מידע (2011) השאת משואה בטקס הדלקת המשואות ביום העצמאות (2014) "אשת השנה" של ערוץ 9 (2017). רדינסקי היא חברה בפורום הכלכלי העולמי (WEF). MIT Technology Review כלל אותה ברשימת ממציאים עד גיל 35 (2013). המגזין ציין חיזוי של התפרצות מגפת כולרה בקובה, תופעה שהכתה בתדהמה את הקהילה הרפואית. המגזין ציין כי מציאת התבניות על ידי המחשב יוצרת ניבויים "טובים כמו של בני אדם". טיים מגזין הכתיר אותה (בגיליון המוקדש להמצאות) כ"ממציאה מודרנית" בזכות האלגוריתם שפיתחה לניבוי אירועים (2013) גלובס בחר בה במקום השני ברשימת הצעירים המבטיחים של עולם העסקים הישראלי (2013) מעריב בחר בה כאחת מ־100 ישראלים מעוררי השראה (2013) פורבס ישראל בחר בה כאחת מ־10 יזמיות ישראליות ששווה לעקוב אחריהן (2013) Times of Israel בחר בה כאחת מחלוצי הטכנולוגיה הישראלים (2015) Forbes העולמית בחר בה כאחת מ־30 הצעירים המובילים בטכנולוגיה מתחת לגיל 30 (2015) (30Under30) פורבס ישראל בחר בה כאחת מ־30 הצעירים המבטיחים של ישראל מתחת לגיל 30 (2016) (30Under30) פורבס ישראל בחר בה כאחת מ־50 הנשים המשפיעות בישראל (2016) ליידי גלובס בחר בה כאשת השנה (2016) Mako בחר בה לרשימת האנשים הכי המשפיעים בישראל (2016) Telecom News בחר בה כאחת מ־20 האישים הבולטים ביותר, שהובילו את עולם התקשורת וההייטק הישראלי (2017) נבחרה לרשימת 70 הצעירות המבריקות של ישראל של ליידי גלובס (2018). מדיה וקבצים בנושא קירה רדינסקי בוויקישיתוף אתר האינטרנט הרשמי של קירה רדינסקי (באנגלית) קירה רדינסקי, ברשת החברתית פייסבוק קירה רדינסקי, ברשת החברתית אקס (טוויטר) קירה רדינסקי, ברשת החברתית LinkedIn קירה רדינסקי, באתר dblp קירה רדינסקי, באתר גוגל סקולר קירה רדינסקי, באתר הרווארד ביזנס ריוויו (באנגלית) הטכניון, ‏חגורה שחורה, עתיד ורוד, באתר "הידען", 8 בפברואר 2013 תחיה ברק, ‏חיים רגילים זה לחכות לסוף. זה לא החיים שלי. זה כמו למות לפני שחייתי, באתר גלובס, 6 באוגוסט 2013 איילת שני, אני בשיחה - יצאתי לשנות את העולם, תכף אשוב, באתר הארץ, 11 באוקטובר 2013 מורן מימוני, ‏ד"ר קירה רדינסקי: "התקווה שלי היא להשאיר אחרי עולם קצת יותר טוב", באתר onlife,‏ 12 בינואר 2017 רפאלה גויכמן, קירה רדינסקי: "בינה מלאכותית תשנה את עולם הבריאות", באתר TheMarker‏, 25 באוקטובר 2018 דיאנה בחור ניר, ד"ר קירה רדינסקי: "אני מקווה שאצלי היחס בין האגו למוח יהיה קטן מ-1", באתר כלכליסט, 31 באוקטובר 2018 רענן שקד, ד"ר קירה רדינסקי: "האדם שיחיה 200 שנה כבר נולד", באתר ynet, 15 בספטמבר 2021 עדי זריפי, ‏"ישראל חייבת להמשיך להמציא ולקחת סיכונים": החזון של קירה רדינסקי, באתר ‏מאקו‏, 5 במאי 2022 אתר הפקולטה למדעי המחשב בטכניון חגית ברונסקי וטליה לוין, ‏1 אשת השנה ד"ר קירה רדינסקי יזמית, דוקטור למדעי המחשב. פיתחה מודל לניבוי אירועים עתידיים, באתר גלובס, 13 בספטמבר 2016 על קירה רדינסקי באתר משרד החוץ Learning to Predict the Future Using Web Knowledge and Dynamics, עבודת הדוקטורט של קירה רדינסקי, באתר הרשמי שלה חוקרים בפקולטה למדעי המחשב פיתחו מערכת חכמה לפיתוח תרופות חדשות. המערכת צפויה לקצר ולהוזיל את תהליך הפיתוח באופן דרמטי, 16 באוגוסט 2018 נתי יפת, ‏הותר לפרסום: צה"ל חושף את יחידת הפיתוח של חיל המודיעין, באתר גלובס, 3 בינואר 2018 Software Predicts Tomorrow’s News by Analyzing Today’s and Yesterday’s, כתבה במגזין הטכנולוגי של MIT על אב-הטיפוס שפיתחו הורביץ ורדינסקי ענבל אורפז, האקזיט של קירה רדינסקי: איביי רוכשת את סיילס פרדיקט ב-40 מיליון דולר, באתר TheMarker‏, 11 ביולי 2016 מאיר אורבך, קירה רדינסקי עוזבת את איביי, באתר כלכליסט, 17 באוקטובר 2019 שגיא כהן, הסטארט-אפ של קירה רדינסקי מנסה להיאבק בעומסים במיון - ומגייס 24 מיליון דולר, באתר TheMarker‏, 12 בנובמבר 2019 קבוצת esh מציגה: דירקטוריון בנק שוויוני-מגדרי, באתר כלכליסט, 22 באוגוסט 2023 עמרי מילמן, מדענית המחשב קירה רדינסקי מונתה לתפקיד בכיר ברשות ני"ע, באתר כלכליסט, 22 ביוני 2017 14 נשים נבחרו להדליק את המשואות בטקס הממלכתי באתר משרד התרבות והספורט קירה רדינסקי באתר הפורום הכלכלי העולמי רדינסקי ברשימה של MIT Technology Review (באנגלית) הדיווח על בחירתה לרשימת הממציאים, בו כתוב: "The predictions made by Radinsky’s software are about as accurate as those made by humans. " גיליון טיים מ-25 בנובמבר 2013 עמ' 49 צילום הדפים מהגיליון באתר הטכניון ארבעים הצעירים המבטיחים של עולם העסקים הישראלי, באתר גלובס גיליון "100 ישראלים מעוררי השראה" של עיתון מעריב מדצמבר 2013, עמ' 26 שולי גלילי, בדרך למעלה: 10 יזמיות ישראליות ששווה לעקוב אחריהן, 26 בדצמבר 2013 Times of Israel Gala hails pioneers who ensure Israel thrives amid the challenges, באתר Times of Israel, פברואר 2015 (באנגלית) קירה רדינסקי, באתר פורבס העולמית קירה רדינסקי, באתר פורבס ישראל קירה רדינסקי, באתר פורבס ישראל חגית ברונסקי, ‏ד"ר קירה רדינסקי - אשת השנה של "ליידי גלובס" ל-2016, באתר גלובס, 14 בספטמבר 2016 קירה רדינסקי, 30 מדענית ויזמית הייטק, באתר Mako, אוקטובר 2017 20 המובילים ומקבלי הצל"ש בשנת 2017 בעולם התקשורת וההייטק הישראלי, באתר Telecom News ‏, 10 בינואר 2018 70 הצעירות המבריקות-ד"ר קירה רדינסקי, באתר גלובס, 9 באפריל 2018